**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS MIESTO ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS POSĖDŽIO PROTOKOLAS**

2022 m. spalio 24 d. Nr. ADM-639

Klaipėda

Posėdis vyko 2022-10-19 13.00-15.40 val.

pirmininkė – Rasa Jievaitienė, Klaipėdos miesto savivaldybės administracijos Aplinkosaugos skyriaus vedėja;

sekretorė ir narė – Martyna Šeputienė, Klaipėdos miesto savivaldybės administracijos Aplinkosaugos skyriaus vyriausioji specialistė;

nariai:

Egidijus Bacevičius, Klaipėdos universiteto darbuotojas, biologas;

Viktorija Gričėnaitė, asociacijos „Klaipėdos žalieji“ narė, kraštovaizdžio architektė;

Vitalijus Juška, Klaipėdos miesto savivaldybės administracijos Paveldosaugos skyriaus vedėjas (dalyvavo 1 ir 2 klausimo svarstyme);

Marija Kalendė, Klaipėdos bendruomenių asociacijos valdybos narė;

Liudvika Kuzminčiūtė, asociacijos „Klaipėdos žalieji“ pirmininkė;

doc. dr. Rita Nekrošienė, želdinių ekspertė (vertinimą 2-4 klausimui pateikė savarankiškai);

Gediminas Pocius, Klaipėdos miesto savivaldybės administracijos Statybos leidimų ir statinių priežiūros skyriaus vedėjas (dalyvavo 2 klausimo svarstyme);

Edita Valiūnienė, Klaipėdos miesto savivaldybės administracijos Miesto tvarkymo skyriaus vyriausioji specialistė (vertinimą pateikė savarankiškai).

DARBOTVARKĖ

2. Dėl želdinių būklės vertinimo Mokyklos g. 18A.

1. SVARSTYTA. Dėl želdinių būklės vertinimo Mokyklos g. 18A.

Komisija atsižvelgdama į prašymą (reg. Nr. RS7-4540) vertino prašomus kirsti želdinius. Posėdžio metu paaiškėjo, kad dauguma prašomų kirsti želdinių Sandėlio (unikalus Nr. 2190-0007-8014) rekonstravimo į daugiabutį gyvenamąjį namą, garažo (unikalus Nr. 2190-0007-8036) rekonstravimo į daugiabutį gyvenamąjį namą, kiemo statinių (unikalus Nr. 2190-0007-8047) rekonstravimo, trijų daugiabučių gyvenamųjų namų ir garažo naujos statybos, Mokyklos g. 18A, Klaipėdos m., techniniame projekte (toliau – Projektas) nebuvo numatyti šalinti ir projektiniams sprendiniams netrukdė. Dėl želdinių Nr. 1, 2, 10, 11 jau buvo pateikta išvada (2021-09-28 protokolas Nr. ADM-508 ir 2021-06-02 protokolas Nr. 290). Jų kirsti neleista. Šiuo metu kaštoną Nr. 10 rekomenduojama genėti.

Ties šiaurės vakarine sklypo dalimi esančių liepų Nr. 14-29 šaknynai pažeisti kasant duobę suprojektuotai požeminei parkavimosi aikštelei. Daugeliu atveju nukasta per arti želdinių kamienų. Želdiniai esantys už sklypo ribos nugenėti neturint tam Klaipėdos miesto savivaldybės administracijos pritarimo. Statybos metu neatsakingai atliekami statybos darbai želdinių atžvilgiu nesudaro prielaidos leisti kirsti želdinius. Paprastajai ievai (Nr. 30), kuri yra nulaužta vėjo ir elektros oro linijos apsaugos zonoje augančiam klevui (Nr. 3), taip pat želdiniams Nr. 4 (vakarinė tuja) ir Nr. 5 (kaukazinė slyva) leidimas šalinimui nereikalingas.

Želdiniai Nr. 6-9 nors ir žymimi Projekte kaip krūmai, tačiau jokios tvarkymo priemonės nenumatytos. Kadangi želdiniai estetiškai nėra labai vertingi Komisijos nariai siūlo neprieštarauti jų pašalinimui. Jei projekte nėra numatyta, Komisija rekomenduoja atsodinti želdinius už įrengiamo parkavimosi aikštelės ribos. V. Gricenaitė siūlo japoninius šermukšnius „Dodong“.

Palei šiaurės vakarinę sklypo ribą, Malūno parko teritorijoje augančio gluosnio, kurio viršūnė jau buvo nupjauta, kirtimui pritariama ir net siūloma leisti kirsti papildomai dar vieną gretimą gluosnį, nes jie pasvirę didesniu nei 45 laipsn. kampu. Ir trukdo gyvenamųjų namų statybai.

R. Nekrošienė nepritaria šalinimui mažalapių liepų, augančių eilėje šalia šiaurinės sklypo ribos, pradedant nuo septinto želdinio skaičiuojant nuo tvenkinio pusės: remiantis sklype statomų pastatų išdėstymo brėžiniais galima teigti, kad statomiems pastatams kliudys tik pirmieji 6 medžiai. Kitų želdinių šalinimui/genėjimui pritaria.

Dėl leidimo kirsti 1 gluosnį balsavo 8 komisijos nariai, prieš – 2, susilaikė – 0.

Dėl leidimo kirsti 1 gluosnį (papildomas) balsavo 5 komisijos nariai, prieš – 3, susilaikė – 0 (nevertino R. Nekrošienė ir E. Valiūnienė).

Dėl leidimo kirsti 2 klevus ir 2 uosius balsavo 9 komisijos nariai, prieš – 1, susilaikė – 0.

Dėl leidimo kirsti 1 kaštoną balsavo 4 komisijos nariai, prieš – 6, susilaikė – 0.

Likusių prašomų saugotinų želdinių (2 klevai Nr. 1 ir 2, uosis Nr. 14, 15 liepų Nr. 15-29) kirtimui vienbalsiai nepritarta.

Išvada:

Leisti kirsti 2 gluosnius, 2 klevus, 2 uosius.

Neleisti kirsti 1 kaštono, 2 klevų, 1 uosio ir 15 liepų.

|  |  |
| --- | --- |
| Komisijos pirmininkė | Rasa Jievaitienė |
| Sekretorė | Martyna Šeputienė |